
Okružni privredni sud u Istočnom Sarajevu, udija Ekatarina Davidović, u izvršnom predmetu tražitelja izvršenja Nova banka a.d. Banja Luka, ul. Kralja Alfonsa XIII br. 37A, zastupan po Predsjedniku uprave banke Siniši Adžiću i punomoćniku Ani Tešić, protiv izvršenika Migent d.o.o. Milići, sa sjedištem u mjestu Podgora bb, Opština Milići, zastupan po zakonskom zastupniku-direktoru Lalović Radenku, radi izvršenja na nekretninama v.s. 2.989.524,17 KM, dana 18.09.2026. godine, donio je:

R J E Š E NJ E

	Odlaže se izvršenje određeno Rješenjem o izvršenju Okružnog privrednog suda u Istočnom Sarajevu broj 61 0 Ip 017097 25 Ip od 16.05.2025. godine do 18.11.2026. godine.
	Odloženo izvršenje će se nastaviti na prijedlog tražitelja izvršenja i prije isteka roka na koji je odloženo.
	Ukoliko tražitelj izvršenja ne predloži nastavak izvršnog postupka najkasnije 30 dana od dana isteka roka na koji je odloženo izvršenje, sud će obustaviti postupak.
	Stavlja se van snage Zaključak o prvoj prodaji nekretnina izvršenika od 22.06.2026. godine zakazano za dan 18.09.2026. godine. 
	
O b r a z l o ž e nj e

	Okružni privredni sud u Istočnom Sarajevu je na prijedlog tražitelja izvršenja, dana 16.05.2025. godine donio Rješenje o izvršenju i isto odredio na nekretninama izvršenika.

	Podneskom od 17.09.2026. godine tražitelj izvršenja je saglasno sa izvršenikom predložio da Sud odloži izvršenje na period od 2 mjeseca odnosno do 18.11.2026. godine radi mogućnosti namirenja potraživanja.

	Imajući u vidu da je tražitelj izvršenja ovlašten predložiti odlaganje izvršenja, a da se sa istim saglasio i izvršenik, da je odredio rok na koji se ima odložiti izvršenje, Sud je donio odluku kao u stavu I, II I III izreke na osnovu člana 60. stav 1., 61. stav 1. i 62. Zakona o izvršnom postupku ("Službeni glasnik RS", br. 59/03, 85/03, 64/05, 118/07, 29/10, 57/12, 67/13, 98/14 i 66/18-u daljem tekstu ZIP).

	Obzirom da je tražitelj izvršenja podnio Prijedlog za odlaganje izvršenja, a sa kojim odlaganjem se saglasio izvršenik, to Sud nalazi da više nema uslova za održavanje ročišta, zbog čega je odlučeno kao u stavu IV izreke Rješenja, a shodno odredbi člana 64. Zakona o parničnom postupku („Službeni glasnik RS“ br. 58/03, 85/03, 74/05, 63/07, 49/09, 61/13, 27/24 i 29/26) u vezi sa članom 21. ZIP-a.

									        	      Sudija
									         Ekatarina Davidović

	
Pouka o pravnom lijeku:
[bookmark: _GoBack]Protiv ovog rješenja može se izjaviti žalba Višem privrednom sudu Banja Luka u roku od 8 dana. Žalba se podnosi putem ovog suda u tri primjerka. 
